CELEX: 62005FO0011(01)
Language: hu
Date: 2009-11-18 00:00:00
Title: A Közszolgálati Törvényszék (harmadik tanács) 2009. november 18-i végzése.#Olivier Chassagne kontra az Európai Közösségek Bizottsága.#Közszolgálat - Okafogyottság.#F-11/05 RENV. sz. ügy.

A KÖZSZOLGÁLATI TÖRVÉNYSZÉK VÉGZÉSE
      (harmadik tanács)
      2009. november 18.
      F‑11/05. RENV. sz. ügy
      Olivier Chassagne
      kontra
      az Európai Közösségek Bizottsága
      „Közszolgálat – Hatályon kívül helyezést követően a Közszolgálati Törvényszék elé utalás – Okafogyottság”
      Tárgy: Az EK 236. cikk és az EA 152. cikk alapján O. Chassagne által benyújtott és az F‑11/05. számon nyilvántartásba vett kereset.
         A Közszolgálati Törvényszék F‑11/05. sz., Chassagne kontra Bizottság ügyben 2006. június 29‑én hozott végzésével (EBHT 2006.,
         I‑A‑1‑65. o. és II‑A‑1‑241. o.) mint nyilvánvalóan elfogadhatatlant elutasította a felperes keresetét. Az Elsőfokú Bíróság
         a fellebbezést követően a T‑253/06 P. sz., Chassagne kontra Bizottság ügyben 2008. szeptember 19‑én hozott ítéletében (az
         EBHT‑ban még nem tették közzé) hatályon kívül helyezte a fent hivatkozott Chassagne kontra Bizottság ügyben 2006. június 29‑én
         hozott végzést, és az ügyet visszautalta a Közszolgálati Törvényszék elé.
      
      Határozat: Az F‑11/05. RENV. sz. Chassagne kontra Bizottság ügy okafogyott, azt a Közszolgálati Törvényszék törölte a nyilvántartásából.
         Az Európai Közösségek Bizottsága viseli a felperesnél az Elsőfokú Bíróság 2008. szeptember 19‑i ítéletének meghozataláig felmerült
         költségeket. Az említett ítélet meghozatalát követően a felek maguk viselik saját költségeiket.
      
      Összefoglaló
      Eljárás – A felperes cselekvésének hiánya – Okafogyottá vált kereset – Okafogyottság
      (A Közszolgálati Törvényszék eljárási szabályzata, 75. cikk)
      A hatékony igazságszolgáltatás elve érdekében a Közszolgálati Törvényszék feladata, hogy a felperes cselekvésének tartós hiánya
         esetén az eljárási szabályzata 75. cikkének megfelelően hivatalból megállapítsa, hogy a kereset okafogyottá vált, és nincs
         szükség határozathozatalra.
      
      (lásd a 28. pontot)
      Hivatkozás:
      az Elsőfokú Bíróság T‑299/06. sz., Leclercq kontra Bizottság ügyben 2008. június 20‑án hozott végzése (az EBHT‑ban nem tették
         közzé).